Imtella' Diċembru 6, 2021 Il-Viċi Kap tal-Partit Nazzjonalista Robert Arrigo ddikjara li t-tilqima kontra l-Covid-19 salvatlu ħajtu. Huwa qal dan waqt li kien qiegħed jieħu sehem fil-progrmam Realtà li jixxandar fuq TVMNews+ it-Tnejn filgħaxija. Is-Sur Arrigo qal li mnalla kellu l-vaċċinazzjoni għax salvatlu ħajtu. Kien hawn li appella lil dawk li qegħdin jittitubaw biex jieħdu t-tilqima biex jeħodha. Fil-ġimgħat li għaddew is-Sur Arrigo kien iddaħħal l-isptar u għamel xi żmien fit-Taqsima tal-Kura Intensiva minħabba kumplikazzjonijiet li żviluppawlu wara li huwa ġie operat.